als_Latn dik_Latn sag_Latn
Gjatë ditës së premte, Bloomberg raportoi se Agjencia Kombëtare e Sigurisë në SHBA (NSA-ja), kishte qenë në dijeni të kësaj dobësie dhe madje e kishte shfrytëzuar atë të paktën për dy vite të plota. Raportimet e Bloomberg-ut vinin nga persona që ishin në dijeni të çështjes. Të gjitha këto supozime çuan në një pakënaqësi të dukshme të përdoruesve dhe komunitetit të internetit, të cilët po përpiqen ende të mësohen me faktin se çfarë ka përgjuar NSA-ja gjatë gjithë kohës, duke u bazuar në dokumentat e zbuluara nga Edward Snowden.
Dokumentat që janë zbuluar nga ky i fundit përfshijnë raportime mbi përgjimin e e-mail-eve të amerikanëve, vendosjes së përgjimeve telefonike në masë tek smartfonët, e madje edhe ndërhyrjen në infrastrukturat e brendshme të komunikimit të gjigandëve të internetit si Yahoo apo Google.
Fillimisht, NSA-ja refuzoi të jepte komente lidhur me këtë çështje. Por, gjatë fundjavës, në llogarinë zyrtare të saj në Twitter ishte shkruar një cicërimë e tillë: “Deklaratë: NSA-ja nuk ka qenë në dijeni të dobësisë së zbuluar së fundmi, Heartbleed, deri në momentin që ajo u bë publike.” (PCWorld Albanian)
als_Latn als_Latn als_Latn